يارب ياللي من ترجاه ماخاب اتخلص المكروب من كل ضيقه يالواحد اللي منزل الحق بكتاب ترد لي حقي باحسن طريقه يارب مالي غير بابك ولا باب مفتوح بابك للبشر والخليقه ياناس انا صادق ولا ني بكذاب شديت عزمي في دروب الوثيقه سافرت عن داري وعن كل الاحباب امي واخواني واختي الشقيقه قالوا تفوق واطلب العلم بكتاب بكره على الخامس بتصبح حقيقه جبت الوثيقه وكنها كذب نصاب في بند ظالم شبها بالحريقه ظليت في ذا البند مكسور منصاب ارجي اله الكون مارجي الخليقه قالوا المعلم منصبه حيل جذاب يستاهل الثاني ونلقى طريقه ظليت في الثاني سناوات تنساب مل الصبر مني ولاني باطيقه ياناس للخامس انا حيل طلاب ابي حقوقي العدل مابي سريقه ابي سنيني تنحسب صدق بكتاب مابي سراب تنتهي ذا الحقيقه يارب ياللي من ترجاك ماخاب ترد لي حقي باحسن طريقه